Veiksnys

Veiksnys – pagrindinė sakinio dalis, kuri atsako į klausimą kas? ir todėl dažniausiai yra reiškiama linksniuojamųjų kalbos dalių vardininku. Žymimas vienu brūkšniu po žodžiu. Paprastai veiksnys nurodo:
 sakinio veikėją, pvz.:
 Mes stovėjom ir upė sau plaukė…
 Mes tik klausėm, ir paukščiai krykštė.
 objektą ar reiškinį, su kuriuo kažkas vyksta, kurio būseną nurodoma. Toks veiksnys nereiškia veikėjo. Sakinyje Laikraštis leidžiamas penkerius metus žodis laikraštis yra veiksnys, bet veikėjo nereiškia (ne laikraštis atlieka veiksmą); sakinyje Rudenį lapai pūva žodis lapai taip pat nereiškia veikėjo (parodoma, kas su jais atsitinka).

Veiksniu sakinyje gali eiti įvairios linksniuojamosios kalbos dalys:
 daiktavardis,
 įvardis,
 būdvardis,
 skaitvardis.
Kartais veiksnys gali būti išreikštas neasmenuojamosiomis veiksmažodžio formomis:
 bendratimi,
dalyviu,
 padalyviu, pvz.:
 Kasti yra sunku.
 Nepažįstamasis nelaukė daugiau žinių.
 Buvo girdėti griaudžiant.

Kategorija:Sakinio dalys